PROOEMIUM. 
Enumerantur paginis sequentibus species piscium Archipelagi Indici, 
quaecunque ad hoc tempus in doctrinam introductae sunt. Qua enu- 
meratione, quae quidem simul est Catalogus Musei Piscium Archi- 
pelagi Indici, ex his amplius 1900 species continentur; quum vero plus 
280 species piscium a Japonia, China, Bengala, Promontorio Bonae 
Spei, denique Tasmania profectorum, quas aeque possideo, sint adjec- 
tae, efficitur, ut omnino circiter 2200 species piscium in Museo meo 
recenseantur. 
Fructus investigationum, quas in ichthyologia institui, haud nullius 
momentisunt. Etenim numerus notorum omnium omnino piscium , quo- 
rum origo ad hodiernam creationem revocanda est, si quos ipse de- 
texi adjeceris, novem mille species non explet; atqui in meo Museo 
circiter 2170 species Archipelagi Indici enumerantur; unde liquet, 
plus quam quartam partem omnium piscium hodie viventium in hoc 
ipso Archipelago versari. 
Ichthyologia totius Europae vix decimam partem totius numeri com- 
plectitur, ae si reputes, Europae aquas tam dulces quam marinas per 
compluria jam saecula a permultis viris rerum naturalium peritis 
perquisita, Indicum vero Archipelagum adhue perpaucos esse per- 
scrutatos, qui (nam haec est natura domicilii in his regionibus) haud 
ita multum temporis investigationes suas prosequi potuerint, persua- 
sum mihi habeo, postero tempore magis magisque conspicuum fore, 
quanta piscium abundantia Indicum Archipelagus prae caeteris terrae 
regionibus excellat. 
